open-index/open-wikipedia-markdown huggingface dataset:
Budapestin tekniikan ja taloustieteiden yliopisto

**Budapestin tekniikan ja taloustieteiden yliopisto** (, BME) on yliopisto Budapestissä, Unkarissa. Se on maailman vanhimpia tekniikan korkeakouluja ja Unkarin tärkein alan oppilaitos.

## Opiskelu

BME:ssä opiskelee noin 24&nbsp;000 opiskelijaa, ja työntekijöitä siellä on noin 1&nbsp;300. BME:ssä on kahdeksan tiedekuntaa:
*Rakennustekniikan tiedekunta
*Konetekniikan tiedekunta
*Arkkitehtuurin tiedekunta
*Kemian- ja biotekniikan tiedekunta
*Sähkötekniikan ja tietojenkäsittelytieteiden tiedekunta
*Liikennetekniikan tiedekunta
*Luonnontieteiden tiedekunta
*Talous- ja yhteiskuntatieteiden tiedekunta

## Historia

Pyhän Rooman keisari ja Unkarin kuningas Joosef II perusti 1782 Budan yliopiston yhteyteen BME:n edeltäjän Institutum Geometricumin, jossa pystyi opiskelemaan maanmittausta, jokien hallintaa ja tienrakentamista. Institutum Geometricum yhdistyi 1850 Joosefin teknillisen opiston kanssa, ja niistä tuli 1856 Joosefin kuninkaallinen tekninen koulu. Unkarista korvasi 1860 opetuskielenä latinan. BME itsenäistyi 1872 ja samalla sai luvan jakaa tutkintoja. Se oli Euroopan ensimmäisiä oppilaitoksia, joka antoi yliopistotason insinööriopintoja.

Oppilaitoksen nimeksi tuli 1949 Budapestin tekniikan yliopisto, ja siihen kuuluivat silloin Rakennustekniikan, konetekniikan, arkkitehtuurin, kemiantekniikan ja sähkötekniikan tiedekunnat. Kuusi vuotta myöhemmin perustettiin vielä liikennetekniikan tiedekunta. Unkarin kielen rinnalle opetuskieleksi otettiin englanti vuonna 1984. BME:hen perustettiin 1998 kaksi uutta tiedekuntaa ja sen nimeksi vaihdettiin kaksi vuotta myöhemmin Budapestin tekniikan ja taloustieteiden yliopisto.

## Kunniatohtorit
Yliopisto on myöntänyt kunniatohtorin arvonimen suomalaisprofessori Lauri Niinistölle vuonna 2002 ja Aarne Jutilalle vuonna 2003.

## Lähteet

## Aiheesta muualla

*Yliopiston kotisivut 
**Sivujen englanninkielinen osio
HMS Altair

**HMS Altair** on usean Ruotsin laivaston laivan nimi:

*''HMS Altair'' (1909), 1. luokan torpedovene, laskettu vesille 1909
*''HMS Altair'' (T108), Plejad-luokan torpedovene, laskettu vesille 1956
*''HMS Altair'' (A501), Ruotsin laivaston Altair-luokan koululaiva, laskettu vesille 2007
Antec

**Antec** on yhdysvaltalainen tietokoneiden varusteiden valmistaja. Antecin päätuotteita ovat tietokoneen kotelot ja virtalähteet. Antecilla on myös tietokoneiden tuulettimia ja kannettavien tietokoneiden varusteita. Vuonna 1986 perustetun yrityksen kotipaikka on Kalifornian Fremontissa, Yhdysvalloissa, mutta yrityksellä on myös toimisto Rotterdamissa, Alankomaissa. Varsinaisesti yritys valmistuttaa tuotteensa Kiinassa ja Taiwanissa.

## Tuotteet
Yrityksen tuotteita:
* tietokoneiden kotelot
* tietokoneiden virtalähteet
* tietokonevarusteet

## Lähteet
Atomiasema

**Atomiasema** () on Halldór Laxnessin romaani vuodelta 1948. Irmeli Niemen ruotsista tekemä suomennos ilmestyi 1955.

## Lähteet

## Aiheesta muualla
* Michel Faber: Fresh air. The Guardian 21.6.2003.
HMS Stockholm (K11)

**HMS Stockholm** (runkonumero K11) on Ruotsin laivaston Stockholm-luokan korvetti.

## Valmistus

Alus tilattiin syyskuussa 1981 Kockums AB:n Karlskronan telakalta. Se laskettiin vesille 22. elokuuta 1984 ja otettiin palvelukseen 22. helmikuuta 1985.

## Lähteet
*
*

### Viitteet
Tabunovin koulu

**Tabunovin koulu** oli Helsingissä vuosina 1864–1958 toiminut venäjänkielinen koulu.  Se toimi Mannerheimintien ja Lönnrotinkadun kulmatalossa, jonka kauppias Nikifor Tabunov (1803/1804–1868) myi Helsingin ortodoksiselle seurakunnalle vuonna 1863. Alakoulun lisäksi rakennuksessa toimivat aluksi myös venäjänkielinen poikalyseo Aleksanterin kimnaasi ja tyttölyseo Marian kimnaasi, jotka muuttivat myöhemmin omiin koulutaloihinsa. Tabunovin koulua ylläpiti alkuaan Venäjän valtio, mutta koska seurakunta omisti rakennuksen, koulun johtosääntöön tehtiin sopimus, jonka mukaan talo palautuisi seurakunnalle koulutoiminnan lakatessa. Suomen itsenäistyttyä 1917 Venäjän valtion omaisuus takavarikoitiin, mutta ortodoksinen seurakunta sai sopimuksen nojalla talonsa takaisin vuonna 1920 ja jatkoi koulun toimintaa. Itsenäisyyden aikana se toimi pelkästään kansakouluna, sillä venäläisistä lyseoista ei enää päässyt Suomen yliopistoihin.

Tabunovin koulun toimintaa jatkoi vuodesta 1930 Helsingin venäläinen lyseo ja vuodesta 1955 Helsingin Suomalais-venäläinen koulu. Tabunovin koulun vanhaan rakennukseen Mannerheimintiellä asettui vuonna 1927 Helsingin suomalainen yksityislyseo eli ”Jyllan”, josta tuli myös suosittu Helsingin venäläisten perheiden keskuudessa, koska sitä sijaintinsa vuoksi pidettiin Tabunovin koulun seuraajana. Rakennus purettiin vuonna 1958 ortodoksisen seurakunnan rakennuttaman liiketalon tieltä.

## Lähteet
HMS Malmö (K12)

**HMS Malmö** (runkonumero K12) on Ruotsin laivaston Stockholm-luokan korvetti.

## Valmistus

Alus tilattiin syyskuussa 1981 Kockumsin Karlskronan telakalta. Se laskettiin vesille 22. maaliskuuta 1985 ja otettiin palvelukseen 10. toukokuuta.

## Lähteet
*
*

### Viitteet
Koripallon miesten SM-sarjakausi 1965–1966

**Koripallon miesten SM-sarjakausi 1965–1966** oli 26. kausi, jolloin pelattiin miesten koripallon Suomen mestaruudesta. Kauden päätteeksi Torpan Pojat voitti Suomen mestaruuden.

## Runkosarja

ToPo:n joukkue: Jorma Pilkevaara, Heikki Lahdensuu, Paavo Suhonen, Mikko Hyryläinen, Matti Wessman, Yrjö Janoff, Jukka Vallinkoski, Lars Karell, Eero Lindegren, Markku Jääskeläinen, Kyösti Lehtonen, Gleb Schirokoff.

## Lähteet
* Fokus Urheilu 2

### Viitteet
Bardian taistelu

**Bardian taistelu** oli kolmipäiväinen taistelu, joka oli osa operaatio Compassia, ensimmäistä liittoutuneiden suuroperaatiota Pohjois-Afrikassa toisessa maailmansodassa. Taistelu käytiin Bardiassa, Libyassa 3.–5. tammikuuta 1941. Taistelu oli sodan ensimmäinen, johon Australian maavoimat osallistuivat, ensimmäinen jota johti australialainen kenraali sekä ensimmäinen australialaisen esikunnan suunnittelema.

## Taistelu
Kenraalimajuri Iven Mackayn komentama Australian 6. jalkaväkidivisioona hyökkäsi lujasti varustettuun Italian maavoimien tukikohtaan Bardiaan. Hyökkääjien tukena oli ilmavoimat sekä merivoimien ja maavoimien tykistöä. Australian 16. jalkaväkiprikaati hyökkäsi aamunkoitteessa lännestä, missä puolustus tiedettiin heikoimmaksi. Pioneerit räjäyttivät piikkilankaesteisiin reiän sekä täyttivät ja sortivat hyökkäysvaunujen torjuntaan tehdyt kaivannot, mikä mahdollisti jalkaväen ja niitä tukeneiden 23 brittiläisen 7. panssarivaunurykmentin Matilda Mk II -panssarivaunujen sisäänpääsyn linnoitukseen sekä lopulta vallata sen. Hyökkääjät ottivat kaikkiaan 8&nbsp;000 sotavankia.

Hyökkäyksen toisessa vaiheessa Australian 17. jalkaväkiprikaati laajensi läpimurtoa sekä eteni aina italialaisten toiselle puolustusvyöhykkeelle. Seuraavana päivänä 16. jalkaväkiprikaati valtasi Bardian kaupungin halkaisten linnoituksen kahtia ottaen tuhansia vankeja. Puolustajilla oli nyt hallussaan vain pohjoisosat ja eteläisin kärki linnoituksesta. Kolmantena päivänä Australian 19. jalkaväkiprikaati eteni Bardiasta etelään tykistön ja Matilda-panssarivaunujen tukemana. Prikaatin eteneminen mahdollisti myös 17. prikaatin etenemisen ja molempien prikaatien yhteistoiminta tuhosi eteläisen osan puolustuksen. Hieman myöhemmin pohjoisosan puolustajat antautuivat 16. prikaatille sekä brittiläiselle 7. panssaridivisioonalle. Liittoutuneet saivat kaikkiaan noin 36&nbsp;000 sotavankia.

## Seuraukset
Bardian valloitus mahdollisti liittoutuneille etenemisen Libyaan sekä lopulta lähes koko Kyrenaikan valtauksen. Toisaalta Libyan valtaus pakotti Saksan lähettämään joukkoja liittolaisensa tueksi ja Pohjois-Afrikan rintaman jatkumisen.

Tiedosto:Italian soldiers taken prisoner during Operation Compass.jpg|Sotavangeiksi jääneitä italialaisia sotilaita.
Tiedosto:Captured L3 and L3 cc tankettes.jpg|
Tiedosto:Awm 005307 Gun crew.jpg|
Stockholm-luokka (korvetti)

**Stockholm-luokka**, joka tunnetaan myös nimillä **Ytattack 81** ja **Spica III**, on Ruotsin merivoimien palveluksessa oleva korvettiluokka, johon kuuluu kaksi 1985 vesille laskettua alusta. Niiden suunniteltuina tehtävinä on pinta-alusten torjunta, sukellusveneiden torjunta, saattajana toimiminen sekä miinanlasku.

Alukset olivat edelleen kehitettyjä Norrköping-luokan aluksia ja ne tilattiin syyskuussa 1981 Karlskronavarvetilta. Alukset saatiin palvelukseen 1985. Niiden aseistus on muutettavissa tehtävän mukaan kuten miinakiskot voidaan asentaa tarvittaessa kahden meritorjuntaohjusten laukaisualustan paikalle ja torpedoputkilla voidaan korvata kaikki meritorjuntaohjukset.

## Lähteet
*
*

### Viitteet
Gradski Stadium

**Gradski Stadium** tai **Gradski Stadion** voi tarkoittaa seuraavia:
* Gradski Stadium, urheilustadion Rusessa, Bulgariassa
* Gradski stadion, Lovetšin kaupunginstadion, urheilustadion Lovetšissa, Bulgariassa
* Gradski stadion pod Goricom, urheilustadion Podgoricassa, Montenegrossa
* Gradski stadion, urheilustadion Koprivnicassa, Kroatiassa
Paphiopedilum henryanum

***Paphiopedilum henryanum*** on Pohjois-Vietnamissa ja Etelä-Kiinan Yunnanissa kasvava venuksenkenkiin kuuluva kämmekkälaji.

## Historia
*P. henryanumin* kuvasi Braem 3. syyskuuta 1987 julkaisussa *Schlechteriana, Fascicle 1* Kiinasta Saksaan tuodun yksilön perusteella vain kaksi viikkoa ennen Lückelin kuvausta (*P. dollii*). Laji nimettiin sitä ensimmäisenä Eurooppaan tuoneen Henry Azadehdelin mukaan.

## Kuvaus
*P. henryanum* on pienikokoinen venuksenkenkä. 10-17&nbsp;cm pitkiä ja 1-2&nbsp;cm leveitä lehtiä on kolmesta kuuteen kappaletta. Väritys on kiiltävän tummanvihreä keltaisin reunoin. Kukkavana on 12-15&nbsp;cm pitkä, vihreä tai ruskeanvioletti ja violetinruskeanukkainen. Kukkavanan kärkeen kehittyy yksi kukka, joka on 4-6&nbsp;cm leveä ja 4-5&nbsp;cm korkea. Laji kukkii syys-marraskuussa.

## Elinympäristö
*P. henryanum* kasvaa ryppäittäin kevyessä varjossa jyrkillä kalkkikivirinteillä tai -jyrkänteillä 900-1400&nbsp;metrin korkeudella kiinnittyneenä kiveen tai ohueen maaperään ja lehtiroskaan. Lajin luontainen levinneisyysalue sijoittuu pohjoisimpaan Vietnamiin ja Kiinaan Yunnanin provinssin eteläosiin. Alueen lämpötila vaihtelee 12 ja 25 celsiusasteen välillä. Ilmasto on talvisin kuiva, kesäisin kostea.

## Lähteet
Koripallon miesten SM-sarjakausi 1952

**Koripallon miesten SM-sarjakausi 1952** oli 12. kausi, jolloin pelattiin miesten koripallon Suomen mestaruudesta. Joukkueet jaettiin kahteen 9 joukkueen lohkoon, joissa pelattiin kaksinkertainen runkosarja. Parhaat jatkoivat otteluita Suomen mestaruudesta ja muista mitaleista. Mestaruus ratkesi 11. tammikuuta 1953, jolloin HOK-Veikot kukisti TMP:n 51-44. Sörnäisten NMKY vei hopeaa voittamalla Työväen Maila-Pojat 49-43. Ottelu pelattiin 30. tammikuuta.

### Sarjataulukko

**''Lyhenteet:** # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet*

*'Länsilohko**


**Itälohko'''

## Lopulliset sijoitukset

## Lähteet
*
* TUL:n toimintakertomus 1952 
*

### Viitteet
Luettelo Ruotsin merivoimien korveteista

**Luettelo Ruotsin merivoimien korveteista** listaa Ruotsin merivoimissa palvelleet korvetit. Korvetit voidaan jakaa kolmeen osaan eli purjekorvetteihin, 1800-luvun lopun höyrykorvetteihin, ja nykyaikaiseen rannikkokorvetteihin.

## Purjekorvetit
*HMS ''Jarramas'' (1821)
*HMS ''Najaden'' (1834)
*HMS ''Carlskrona'' (1841)
*HMS ''Svalan'' (1845)
*HMS ''Lagerbielke'' (1848)

## Höyrykorvetit
### Siipirataskorvetit
*HMS ''Thor'' (1841)

### Potkurikorvetit
*HMS ''Gefle'' (1847)
*HMS ''Valkyrian'' (1852)
*HMS ''Orädd'' (1853)
*HMS ''Balder'' (1870)
*HMS ''Saga'' (1877)
*HMS ''Freja'' (1885)

## Rannikkokorvetit
;''Stockholm''-luokka
*HMS ''Stockholm'' (1984)
*HMS ''Malmö'' (1985)
;''Göteborg''-luokka
*HMS ''Göteborg'' (1989)
*HMS ''Gävle'' (1990)
*HMS ''Kalmar'' (1990)
*HMS ''Sundsvall'' (1991)
;''Visby''-luokka
*HMS ''Visby'' (2000)
*HMS ''Helsingborg'' (2003)
*HMS ''Härnösand'' (2004)
*HMS ''Nyköping'' (2005)
*HMS ''Karlstad'' (2006)

## Lähteet

*

### Viitteet
Polttotaisteluaineet

**Polttotaisteluaineet** ovat deflagroituvia aineita eli niiden räjähdysnopeus on alle 2&nbsp;000 m/s. Niitä käytetään vastustajien rakennelmien polttoon. Esimerkkiaineita ovat ruuti ja kreikkalainen tuli.
Ruuti voi myös räjähtää detonoiden eli räjähtäen yli 2&nbsp;000 m/s,milloin se ei ole enää polttotaisteluaine.
Napalm on myös polttotaisteluaine.
Koripallon miesten SM-sarjakausi 1953

**Koripallon miesten SM-sarjakausi 1953** oli 13. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit (entinen HOK-Veikot), joka kauden päätteeksi voitti kuudennen perättäisen Suomen mestaruutensa. Mestaruus varmistui jo 2. joulukuuta, jolloin joukkue voitti EKV:n 63–59. Päätösottelussa 13. joulukuuta kaatui pronssijoukkue TMP 75–69. Samoin lukemin kärsi Pantterit kauden ainokaisen tappionsa Sörnäisten NMKY:lle 29. marraskuuta.

## Tulokset
### Sarjataulukko
**''Lyhenteet:** # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet''

## Lähteet
* Juhani Pihlaja: Palloilun SM-kilpailut ()
* TUL:n toimintakertomus 1953 

### Viitteet
Ei toivottuja lastenlauluja

**Ei toivottuja lastenlauluja** on Huge L:n albumi, joka julkaistiin 1. helmikuuta 2012. Albumin kappaleista "Ei toivottu lastenlaulu", "Digattava" ja "Olipa kerran artisti" on julkaistu musiikkivideot. Huge L julkaisi albumin käyttäen nimeä *Herra Huu*. Levy kulki aluksi työnimellä *Herra Huu*. Albumi nousi Suomen virallisen albumilistan 14. sijalle viikolla 6/2012.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Arvostelut
* Desibeli.net: 
* Soundi: 

## Lähteet
Pour Some Sugar on Me

**”Pour Some Sugar on Me”** on brittiläisen hard rock-yhtye Def Leppardin kappale ja single vuodelta 1987. Kappale julkaistiin alun perin samana vuonna yhtyeen neljännellä studioalbumilla *[[Hysteria (albumi)|Hysteria]]*. Singlenä kappale julkaistiin yhtyeen kotimaassa Britanniassa 8. syyskuuta 1987, Yhdysvalloissa seuraavana vuonna. Kappaleen ovat kirjoittaneet *Hysteria*-albumin tuottanut Robert John “Mutt” Lange sekä Def Leppardin jäsenet lukuun ottamatta rumpali Rick Allenia. Singlen b-puolena julkaistiin Britanniassa kappale "I Wanna Be Your Hero", ja Yhdysvaltojen painoksessa b-puolena oli kappale "Ring of Fire".

"Pour Some Sugar on Me" on kenties Def Leppardin tunnetuin kappale. Se nousi Suomessa virallisen singlelistan sijalle 27 ja Yhdysvalloissa single oli Billboard Hot 100 -singlelistalla korkeimmillaan toisena, ja vuonna 2006 kappale saavutti saman paikan VH1-musiikkikanavan äänestyksessä parhaista 1980-luvun kappaleista. "Pour Some Sugar on Me" oli alun perin yhtyeen laulaja Joe Elliottin sävellys. Kappale lisättiin *Hysteria*-albumille levyn nauhoitusten loppupuolella, ja Elliott soitti kappaleen riffiä studiossa akustisella kitaralla. Tuottaja Mutt Lange innostui kappaleesta, ja sitä alettiin hioa jotta se voitaisiin lisätä albumille. 

Kesällä 1988 *Hysteria*, joka oli aikansa kallein albumi, oli myynyt maailmanlaajuisesti 3 miljoonaa kappaletta. Huolimatta varsin hyvistä myyntiluvuista, ei albumin tuotto ollut edelleenkään tarpeeksi suuri korvaamaan lähes neljä vuotta kestäneen äänitysprosessin kuluja. Pour Some Sugar on Me" päätettiin julkaista singlenä ja musiikkivideona myös Yhdysvalloissa, ja kappaleen johdosta *Hysterian* myyntiluvut kasvoivat huimasti. Yhdysvalloissa julkaistu versio kappaleen musiikkivideosta oli 73 viikkoa Music Televisionin toivotuimpana videona. 

## Kappaleet
Yhdysvalloissa julkaistun, 7”-tuumaisen singlen kappalelista:
#”Pour Some Sugar on Me”
#”Ring of Fire”

Yhdysvalloissa julkaistun, 12”-tuumaisen singlen kappalelista:
#”Pour Some Sugar on Me (Extended Version)”
#”Pour Some Sugar on Me (Album Version)”
#”I Wanna Be Your Hero”

Britanniassa julkaistu singlen sisältö on sama Yhdysvalloissa julkaistun 7”-tuumaisen singlen kanssa, mutta b-puolen kappaleena on “Ring of Firen” sijasta “I Wanna Be Your Hero”. 

## Lähteet
Stan Helsing

**Stan Helsing** on vuonna 2009 kuvattu kauhukomedia, joka parodioi lukuisia kauhuelokuvia. Elokuvan pääosia esittävät Steve Howey, Diora Baird, Kenan Thompson, Desi Lydic, Leslie Nielsen, Travis MacDonald, Chad Krowchuk, Darren Moore, Jeremy Crittenden ja Jeff Gulka. Elokuvan on ohjannut Bo Zenga.

## Aiheesta muualla
*
Bassit

**Bassit** (Moronidae) on välskärikalojen lahkoon kuuluva kalaheimo, jonka lajit elävät Pohjois-Amerikassa, Euroopassa ja Afrikan pohjoisrannikolla.

## Koko ja ruumiinrakenne
Bassien heimossa on kuusi lajia, jotka jaetaan kahteen sukuun.  Ne ovat keskikokoisia tai suuria kaloja, kokoluokkaa 10&ndash;180 cm. Basseilla on kaksi selkäevää, joista etummainen on piikikäs, sekä haarautunut pyrstöevä. Suu on suuri ja hampaat pienehköt. Kylkiviiva ulottuu pyrstöön asti. Varhaisimmat heimoon kuuluvat fossiilit on ajoitettu alatertiäärikaudelle.

## Levinneisyys
*[[Morone]]*-suvun lajit ovat pohjoisamerikkalaisia, *[[Dicentrarchus]]*-lajit elävät Euroopassa ja Afrikan pohjoisrannikolla. Osa lajeista on mereisiä, toiset elävät murtovesissä ja myös makeissa vesissä. Joitakin heimon lajeja, kuten meribassia ja juovabassia on istutettu myös alkuperäisen levinneisyysalueen ulkopuolelle. 

Bassien ravintoa ovat pienemmät kalat ja selkärangattomat eläimet. Useat lajit ovat suosittuja urheilukalastuksen kohteita, hyviä ruokakaloja ja eräitä myös viljellään ravinnoksi.

## Lähteet
Albyn metroasema

**Albyn metroasema** () on Tukholman metron maanalainen punaisen linjan asema. Se sijaitsee Hallundan ja Fittjan metroaseman välissä, ja 19 kilometriä Slussenin metroasemasta.

Asema avattiin 12. tammikuuta 1975.

## Lähteet

## Aiheesta muualla
Red

**Red** tarkoittaa seuraavia asioita:

* *[[Elää ... vain kuollakseen]]* (*Red*), kanadalainen elokuva vuodelta 1970
* *[[Red (vuoden 2008 elokuva)|Red]]*, yhdysvaltalainen elokuva vuodelta 2008
* *[[Red (vuoden 2010 elokuva)|Red]]*, yhdysvaltalainen elokuva vuodelta 2010
* *[[Red (vuoden 2013 elokuva)|Red]]*, yhdysvaltalainen elokuva vuodelta 2013
* *[[Red (sarjakuva)|Red]]*, sarjakuva
* Red, Pokémon-sarjan hahmo
* RED, Random early detection, tietoliikenteessä käytetty jononhallinta-algoritmi
*RED, Radio Equipment Directive, EU:n radiolaitedirektiivi 2014/53/EU

## Musiikki

* *[[Red (King Crimsonin albumi)|Red]]*, King Crimsonin albumi vuodelta 1974
* *[[Red (The Communardsin albumi)|Red]]*, The Communardsin albumi vuodelta 1987
* *[[Red (Black Uhurun albumi)|Red]]*, Black Uhurun albumi vuodelta 1989
* *[[Red (Boycottin albumi)|Red]]*, Boycottin albumi vuodelta 1992
* *[[Red (Leslie Cheungin albumi)|Red]]*, Leslie Cheungin albumi vuodelta 1996
* *[[Red (John Stevensin albumi)|Red]]*, John Stevensin albumi vuodelta 2005
* *[[Red (Guillemotsin albumi)|Red]]*, Guillemotsin albumi vuodelta 2008
* *[[Red (Datarockin albumi)|Red]]*, Datarockin albumi vuodelta 2009
* *[[Red (Dia Framptonin albumi)|Red]]*, Dia Framptonin albumi vuodelta 2011
* *[[Red (Taylor Swiftin albumi)|Red]]*, Taylor Swiftin albumi vuodelta 2012
* *[[Red (Taylor’s Version)|Red]]*, Taylor Swiftin albumin *Red* uudelleen levytetty versio vuodelta 2021
* "Red", Taylor Swiftin kappale vuodelta 2012

## Henkilöitä

* Axelle Red, oik. *Fabienne Demal* (s. 1968), belgialainen laulaja ja lauluntekijä
* Louisiana Red, oik. *Iverson Minter* (1932-2012), yhdysvaltalais-saksalainen bluesmuusikko
Mike Lundin

**Michael Robert Lundin** (s. 24. syyskuuta 1984 Burnsville, Minnesota, Yhdysvallat) on yhdysvaltalainen jääkiekkopuolustaja. Hänen vahvuutensa ovat liikkuvuudessa ja pelikäsityksessä.

## Ura
### Seuraura
Lundin kävi Minnesotan Apple Valley High Schoolia, jonka jälkeen hän kävi vuodet 2003–2007 Mainen yliopistoa. Lundinin ensimmäinen kausi 2003–2004 päättyi siellä Hockey Eastin mestaruuteen. Tampa Bay Lightning varasi hänet neljännellä kierroksella 102. pelaajana . Lundin palkittiin viimeisen yliopistokautensa 2006–2007 päätteeksi Hockey Eastin urheiluhenkisimpänä pelaajana Len Ceglarski Awardilla ja valittiin toiseen tähdistökentälliseen.

Kaudeksi 2007–2008 Lundin siirtyi Tampa Bay Lightningiin, jossa hän pelasi koko kauden ylhäällä NHL:ssä ja sai 81 runkosarjaottelussa kuusi syöttöpistettä. Lundin pelasi kauden aikana myös NHL:n nuorten tähdistöottelussa. Toisen sopimuskautensa 2008–2009 hän pelasi kuitenkin suurimmaksi osaksi farmijoukkueessa, AHL:n Norfolk Admiralsissa, jonka tehokkain puolustaja Lundin oli tehoilla 4+25=29. NHL:ssä hän pelasi kauden aikana 25 runkosarjaottelua ja sai niissä kaksi syöttöpistettä. Syyskuussa 2009 Lundin teki vuoden mittaisen jatkosopimuksen Lightningin kanssa. Lundin teki kaudella 2009–2010 NHL:n yhden kauden piste-ennätyksensä; hän pelasi 49 runkosarjaottelua ja teki niissä tehot 3+10=13. Hän pelasi ison osan kaudestaan myös farmissa, mutta kauden 2010–2011 Lundin pelasi kokonaan NHL:ssä.

Heinäkuussa 2011 Lundin teki vapaana agenttina vuoden mittaisen ja miljoonan dollarin arvoisen sopimuksen Minnesota Wildin kanssa. Lundinille kausi 2011–2012 oli vaikea, sillä hän ei pystynyt pelaamaan ensimmäisessä 23 pelissä selkävamman ja viimeisessä 25 pelissä alavartalovamman takia. Hänelle kertyi kauden aikana yhteensä 17 ottelua Wildissa ja 2 AHL:n Houston Aerosissa. Kauden jälkeen Lundin teki vuoden sopimuksen Ottawa Senatorsin kanssa.

Kesällä 2013 Lundin siirtyi KHL-joukkue Barys Astanaan vuoden mittaisella sopimuksella. Kesällä 2014 hän solmi kaksivuotisen jatkosopimuksen Barysin kanssa. Kaikilla kolmella KHL-kaudella hän sijoittui puolustajien pistepörssissä 10 parhaan joukkoon. Kauden 2016-17 Lundin pelasi Sveitsin pääsarjassa NLA:ssa EHC Bielin joukkueessa.

Huhtikuussa 2017 Lundin siirtyi kaksivuotisella sopimuksella KHL-seura Jokereihin. Lundin loukkaantui marraskuussa saatuaan aivotärähdyksen ja oli sen myötä sivussa loppukauden ajan. 

Syyskuussa 2018 Lundin ja Jokerit purkivat pelaajan sopimuksen kauden 2018–19 osalta terveydellisistä syistä ja Lundin ilmoitti samalla vetäytyvän jääkiekosta ainakin kauden 2018–19 ajaksi. Myöhemmin hän ilmoitti lopettavansa pelaajauransa terveydellisiin syihin vedoten.

### Maajoukkueura
Lundin edusti Yhdysvaltoja MM-kilpailuissa vuonna 2010.

## Muuta
Lundin noudattaa vegaanista ruokavaliota.

## Tilastot

## Lähteet
*
*
*
*

### Viitteet
Skogskyrkogårdenin metroasema

**Skogskyrkogårdenin metroasema** () on Tukholman metron maanpäällinen vihreän linjan asema, joka sijaitsee Sandsborgin ja Tallkrogenin metroaseman välissä. Se sijaitsee viisi kilometriä Slussenin metroasemasta. Asema avattiin 1. lokakuuta 1950 ja se on yksi Tukholman metron vanhimmista asemista.


Tiedosto:Skogskyrkogården B.jpg|Puutaideteos asemalaiturilla
Tiedosto:Skogskyrkogården Tunnelbana.png|Aseman sijainti


## Lähteet
Paphiopedilum fairrieanum

***Paphiopedilum fairrieanum*** on Bhutanissa kasvava venuksenkenkiin kuuluva kämmekkälaji.

## Historia
*P. fairrieanumin* kuvasi Lindley julkaisussa *Gardener's Chronicle* vuonna 1857 ja siirsi Stein julkaisussa *Stein's Orchideenbuch* vuonna 1892.

## Kuvaus
*P. fairrieanum* on pienehkö venuksenkenkä. 8-28&nbsp;cm pitkiä ja 2-3&nbsp;cm leveitä lehtiä on neljästä kahdeksaan kappaletta. Väritys on päältä keski- tai tummanvihreä haalein laikuin, alta vaaleanvihreä. Kukkavana on 12-45&nbsp;cm pitkä, vaaleanvihreä ja violettinukkainen. Kukkavanan kärkeen kehittyy yksi, harvoin kaksi kukkaa. Kukka on 5-8&nbsp;cm leveä. Laji kukkii loka-tammikuussa.

## Elinympäristö
*P. fairrieanum* kasvaa ryppäittäin kevyessä varjossa suojaisilla ruohikkorinteillä, kivillä metsässä tai jokien lähistöllä 1400-2200&nbsp;metrin korkeudella kiinnittyneenä ruohoon ja lehtiroskaan. Lajin luontainen levinneisyysalue sijoittuu Bhutaniin, Itä-Intian pohjoisosiin ja Tiibetin eteläosiin. Alueen lämpötila vaihtelee 6 ja 21 celsiusasteen välillä. Ilmasto on talvisin kuiva, kesäisin kostea.

## Lähteet
Suomen jäkäläopas

**Suomen jäkäläopas** on vuonna 2011 Luonnontieteellisen keskusmuseon julkaisema jäkälien määritysopas. Sen ovat toimittaneet Soili Stenroos, Teuvo Ahti, Katileena Lohtander ja Leena Myllys.

Teos esittelee 481 jäkälätaksonia, mukaan lukien kaikki Suomesta tunnetut suurjäkälät ja eräitä yleisimpiä rupijäkäliä. Se on toistaiseksi laajin suomeksi julkaistu jäkälien määrityskirja. Suomen jäkäläopas sai vuoden 2011 Tieto-Finlandia-palkinnon.

## Lähteet
* Suomen Jäkäläopas &#091;Lichen Flora of Finland&#093; // NHBS.
### Viitteet
Paphiopedilum exul

***Paphiopedilum exul*** on Thaimaassa kasvava venuksenkenkiin kuuluva kämmekkälaji.

## Historia
*P. exulin* kuvasi Ridley julkaisussa *Gardener's Chronicle* vuonna 1891 ja siirsi Kerchove julkaisussa *Le Livre des Orchidees* vuonna 1894.

## Kuvaus
*P. exul* on pienehkö venuksenkenkä. 15-35&nbsp;cm pitkiä ja 1,5-3&nbsp;cm leveitä lehtiä on neljästä viiteen kappaletta. Väritys on kirkkaan- tai kellanvihreä. Kukkavana on 13-18&nbsp;cm pitkä, vihreä ja violettinukkainen. Kukkavanan kärkeen kehittyy yksi kukka, joka on 5-7&nbsp;cm leveä. Laji kukkii huhti-toukokuussa.

## Elinympäristö
*P. exul* kasvaa kevyessä varjossa tai auringossa kalkkikivisten saarten pohjois- ja itärinteillä 0-50&nbsp;metrin korkeudella. Lajin luontainen levinneisyysalue sijoittuu eteläiseen Thaimaahan Krabin lahteen. Alueen lämpötila vaihtelee 26 ja 28 celsiusasteen välillä. Ilmasto on talvisin kuiva, kesäisin kostea.

## Lähteet
Banjomonnit

**Banjomonnit** (Aspredinidae) on monnikalojen lahkoon kuuluva heimo. Lajeja tavataan Etelä-Amerikan trooppisilta alueilta. Banjomonnit ovat yöeläimiä, ja elävät makeassa vedessä joitakin *[[Aspredinichthys]]*-suvun lajeja lukuun ottamatta, joita tavataan myös merestä. Heimon lajit ovat suomuttomia, mutta niillä on pitkittäin kulkevia kyhmyrivejä. Ruumis on litystynyt edestä. Useimmat lajit jäävät alle 15 sentin pituisiksi, mutta *[[Aspredo aspredo]]* voi kasvaa noin 38-senttiseksi. Banjomonnit ovat saaneet nimensä niiden pyöreästä päästä ja ohuesta ruumiista. Heimoon kuuluvista kaloista muun muassa banjomonnia (*Bunocephalus coracoideus*) ja muita saman suvun jäseniä pidetään akvaariokaloina.

## Lähteet

## Aiheesta muualla
*
Kuivilla (elokuva)

**Kuivilla** () on vuonna 1988 ensi-iltansa saanut draamaelokuva. Elokuvan pääosia esittävät Michael Keaton, Kathy Baker, Morgan Freeman, M. Emmet Walsh, Luca Bercovici, Tate Donovan, Claudia Christian, J. David Krassner, Dakin Matthews, Ben Piazza ja Rachel Ryan. Elokuva oli Glenn Gordon Caronin esikoisohjaus. Siinä mies herää huumeiden yliannostukseen kuolleen naisen vierestä ja hakeutuu hoitoon.

## Vastaanotto
Keaton voitti elokuvasta National Society of Film Critics -yhdistyksen parhaan näyttelijän palkinnon. *Video-oppaassa* vuodelta 1995 Asko Alanen antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänestä *Kuivilla* on hyvää tarkoittava mutta jaaritteleva päihdehoitokuvaus.

## Lähteet

## Aiheesta muualla
*
*
*
Stepan Oštšepkov

**Stepan Mihailovitš Oštšepkov** (, 9. tammikuuta 1934 Vladivostok, Venäjän SFNT, Neuvostoliitto – 3. tammikuuta 2012) oli Neuvostoliittoa edustanut ratameloja ja olympiavoittaja.

Oštšepkov voitti parinsa Andri H’imitšin kanssa kanadalaiskaksikon 1&nbsp;000 metrillä olympiakultaa Tokiossa 1964.

Oštšepkov kuoli 77-vuotiaana 3. tammikuuta 2012.

## Lähteet
* Stepan Oshchepkov Biography and Olympic Results  Olympics at Sports-Reference.com 

### Viitteet
Frank Bough

**Frank Bough** (15. tammikuuta 1933 Fenton, Stoke-on-Trent – 21. lokakuuta 2020) oli brittiläinen televisiojuontaja, joka toimi muun muassa urheiluohjelmissa. Hän opiskeli Oxfordin Merton Collegessa.

Bough aloitti BBC-uransa 1960-luvulla ja työskenteli ohjelmissa *[[Look North]]*, *[[Sportsview]]* ja *[[Grandstand]]*. Vuonna 1964 hän alkoi juontaa BBC Sports Personality of the Year -show’ta, jota hänen kanssaan tuli juontamaan 1970–1980-luvuilla Harry Carpenter. Lisäksi Bough työskenteli *[[Nationwide]]*-ohjelmassa, ja vuodesta 1983 hän juonsi Selina Scottin kanssa *[[Breakfast Time]]a*. Hän jatkoi BBC-uraansa vuoteen 1988.

Bough myönsi vuonna 1988 viettäneensä aikaa prostituoitujen kanssa kokaiinijuhlissa, ja vuonna 1992 hänet kuvattiin menemässä sadomasokistien ”synninpesään” ja palaamassa sieltä. Hänellä todettiin maksasyöpä, ja hänelle ennustettiin vain viikkoja elinaikaa, mutta hän selvisi sairaudestaan vuonna 2001 suoritetun maksansiirron avulla.

## Lähteet
Tonavan-Ipolyn kansallispuisto

**Tonavan-Ipolyn kansallispuisto** (*Duna-Ipoly Nemzeti Park*) on 600 km2:n laajuinen kansallispuisto Unkarissa, Budapestin pohjoispuolella, mistä se ulottuu osittain myös kaupungin alueelle. Puistossa kohtaa kolme maisematyyppiä: kukkulat, tasanko ja Tonavan ja Ipolyn jokivarret. Puistoon kuuluu myös monia saaria Tonavassa Esztergomin ja Budapestin välillä. Puiston opastuskeskus sijaitsee Esztergomin laidalla. Sen yhteydessä on pieni näyttely ja luontopolku.

Budan kukkuloilla suojeltua aluetta on yli 100 km2. Alueella on useita kasvilajeja, jotka elävät vain Karpaattien altaassa, osa ainoastaan Budassa, kuten eräs hirvenputkilaji, pihlajan sukuinen puulaji ja mykerökukkainen kukka. Alueella elää myös harvinainen paloyrtti *[[Phlomis tuberosa]]* ja kääpiömanteli. Sen eläimistöstä harvinainen käärmelaji *[[Coluber caspius]]* on rauhoitettu laji. Kallioperä on triaskauden dolomiittia.

Szemlőhegyn luolassa Budan kukkuloiden alla on erikoisia kivimuodostelmia, jotka ovat syntyneet kun kuumat lähteet pulppuavat kalkkikiven läpi. Ne kimaltelevat kuin jalokivet.

Hármashatár-hegyn alueella kasvaa kotipihlajaa, *[[Pyrus nivalis]]* -päärynöitä ja puissa kiipeilee villiintyneitä viiniköynnöksiä muistona ajasta jolloin siellä viljeltiin viiniä. Siellä elää myös harvinainen liskolaji *[[Ablepharus kitaibelii fitzingeri]]*.

Remete-hegyn alueen rotkoista ja luolista on tehty merkittäviä paleontologisia ja antropologisia löytöjä.

Szénásin kukkuloilla kasvaa yli 50 suojeltua kasvilajia. Kansallispuistoon kuuluu myös János-hegyn kukkulat.

## Lähteet

## Aiheesta muualla

*http://www.vendegvaro.hu/duna-ipoly-nemzeti-park
Koripallon miesten SM-sarjakausi 1966–1967

**Koripallon miesten SM-sarjakausi 1966–1967** oli 27. kausi, jolloin pelattiin miesten koripallon Suomen mestaruudesta. Kauden päätteeksi Kotkan Työväen Palloilijat voitti Suomen mestaruuden.

## Runkosarja

Uusintaottelu mestaruudesta: KTP - Honka 85-75

KTP:n joukkue: Veikko Laapas, Arto Kylmälä, Timo Sievers, Esa Matiskainen, Ari Paananen, Timo Tuurnala, Timo Toikka, Veikko Miettinen, Hannu Paananen, Veikko Vainio, Jukka Hurme, Mika Arola.

## Lähteet
* Fokus Urheilu 2

### Viitteet
Bob Anderson (miekkailija)

**Robert James Gilbert ”Bob” Anderson** (15. syyskuuta 1922 Alverstoke, Hampshire – 1. tammikuuta 2012 Englanti) oli brittiläinen miekkailija, miekkailuvalmentaja ja miekkailukohtauksien elokuvanäyttelijä.

Anderson osallistui miekkailijana Helsingin kesäolympialaisiin 1952, joissa hän putosi säilän yksilökilpailussa toisella kierroksella ja oli joukkuekilpailussa viides. Myöhemmin hän valmensi Britannian miekkailumaajoukkuetta vuosikymmenien ajan.

Anderson näytteli Darth Vaderin taistelukohtaukset *[[Tähtien sota]]* -elokuvasarjan osissa *[[Imperiumin vastaisku]]* (1980) ja *[[Jedin paluu]]* (1983). Hän päätyi näyttelemään kohtaukset itse, koska Darth Vaderia näytellyt David Prowse ei oppinut tarvittuja liikkeitä. Andersonin esiintymisen elokuvissa paljasti niissä Luke Skywalkeria näytellyt Mark Hamill vuonna 1983. Anderson toimi viiden vuosikymmenen aikana miekkailunopettajana useille Hollywood-näyttelijöille, muun muassa Errol Flynnille ja Antonio Banderasille. Hän työskenteli myös muun muassa James Bond -elokuvissa *[[Salainen agentti 007 Istanbulissa]]* (1963) ja *[[Kuolema saa odottaa]]* (2002) sekä ''Taru sormusten herrasta'' -elokuvatrilogiassa (2001–2003).

Anderson kuoli englantilaisessa sairaalassa 89-vuotiaana 1. tammikuuta 2012. Hänen viimeiseksi elokuvatyökseen jäi miekkailuvalmennus ''Hobitti''-elokuvasarjassa.

## Lähteet

## Aiheesta muualla
* Bob Andersonin muistokirjoitus Helsingin Sanomissa
Annie Jennings

**Annie Jennings** (12. marraskuuta 1884 – 20. marraskuuta 1999) oli brittiläinen henkilö. Hän kuoli 115 vuoden ja kahdeksan päivän ikäisenä vuonna 1999. Hän työskenteli elämänsä aikana opettajana. Hän ei saanut lapsia. Jennings oli Britannian vanhin henkilö vuodesta 1997 kuolemaansa saakka, jonka jälkeen titteli siirtyi Eva Morrisille. Jennings oli Britannian toiseksi vanhin henkilö. Häntä vanhemmaksi elänyt brittiläinen oli Charlotte Hughes. Jennings oli viimeinen dokumentoitu vuonna 1884 syntynyt henkilö.

## Aiheesta muualla
*https://www.findagrave.com/memorial/58089901/annie-jennings
Shafi Hadi

**Shafi Hadi**, alun perin **Curtis Porter** (s. 1929 Philadelphia, Pennsylvania – 1976), oli yhdysvaltalainen tenori- ja alttosaksofonisti. Hän toimi varhaisella urallaan rhythm and blues -yhtyeissä, kuten Griffin Brothersissa ja Paul Williamsin yhtyeessä. Hän opiskeli yliopistoissa sävellystä.

1950-luvun lopulla Hadi nousi julkisuuteen soittaessaan lähinnä Charles Mingusin kanssa. Hänen bebop- ja blues-vaikutteisia soolojaan kuullaan sellaisilla Mingusin levytyksillä, kuten *[[New Tijuana Moods]]* ja *[[The Clown]]*. Hän soitti myös John Cassavetesin elokuvassa *[[Varjoja]]* sekä Hank Mobleyn kanssa. Lisäksi hänellä oli oma sekstettinsä, jonka kanssa hänen syyskuussa 1957 tekemiään levytyksiä on julkaistu myöhemmin.

Hadi teki yhteistyötä Mary Lou Williamsin kanssa tämän kappaleella "Shafi" (1977), vaikkakaan ei tiedetä, mikä hänen panoksensa siihen tarkalleen oli.

## Lähteet
Paniikki Atlantilla

**Paniikki Atlantilla** () on vuonna 2010 ilmestynyt *[[Piko ja Fantasio|Pikon ja Fantasion uudet seikkailut]]* -sarjan albumi, jonka on käsikirjoittanut Lewis Trondheim ja piirtänyt Fabrice Parme.

## Lähteet

## Aiheesta muualla
* Janne Suominen: Hapokasta pirskahtelua – ranskalainen charmi puree sarjakuvissakin . Lumo 21.2.2012.
Oulu 187

**Oulu 187** oli alakulttuurin festivaali, joka järjestettiin Oulussa 18. heinäkuuta vuosina 2009–2012. Musiikkityylejä löytyi aina reggaesta rapiin. Festivaali kokosi yhteen artisteja, kaupunkitaidetta ja aktivismia. Oulu187 oli varsinkin nuorison suosiossa. 

Festivaalia mustamaalattiin mediassa huumemyönteiseksi tapahtumaksi. Vaikka huumepidätyksiä tapahtui, ne kaikki tapahtuivat kuitenkin tapahtumapaikan ulkopuolella.

Tapahtumassa on esiintynyt muiden muassa Asa, Julma-Henri ja paljon muita underground-artisteja. Tapahtumaa juonsi Sillu100%.

## Lähteet
Tonava-komissio

**Tonava-komissio** on kansainvälinen järjestö, jonka tehtävänä on hallinnoida ja kehittää Tonavan vesiliikennettä. Komissio on perustettu Belgradissa vuonna 1948, ja vuodesta 1954 sen päämaja on ollut Budapestissa. Komission jäsenmaat ovat joen alkulähteeltä suistoon Saksa, Itävalta, Slovakia, Unkari, Kroatia, Serbia, Romania, Bulgaria, Moldova ja Ukraina. Venäjä erotettiin komissiosta vuonna 2024.

Komissio huolehtii siitä, että kaupallinen liikenne Tonavalla on sopusoinnussa sen jäsenmaiden etujen ja oikeuksien kanssa. Se pyrkii yhtenäistämään Tonavan liikennöintijärjestelmää, kuten säännöksiä, dokumentteja ja niiden tunnustamista, ja kehittämään liikenteen olosuhteita ja turvallisuutta. Komissio on mukana luomassa yhtenäistä järjestelmää koko Euroopan sisävesiliikenteseen.

## Katso myös
* Euroopan sisävesiliikenteen säännöstö

## Lähteet

*
Tapio Pulkkanen

**Tapio Pulkkanen** (s. 21. toukokuuta 1990) on suomalainen ammattilaisgolfaaja. Pulkkanen edustaa Kymen Golfia. Maajoukkueeseen hän pääsi suhteellisen myöhään verrattuna muihin Suomen huippuihin eli vasta 16-vuotiaana. Pulkkanen on saavuttanut lyhyen uransa aikana suomalaisissa kisoissa paljon. Miesten lyöntipelin SM-kultaa on tullut kahdesti, hopeaa kahdesti  ja pronssia kerran. Joukkue-SM:n hän voitti vuonna 2011.  Hopeaa hän sai 2008. Pulkkanen osallistui European Tourin karsintoihin ensimmäistä kertaa 2011. Finnish Openin hän on voittanut kahdesti. European Challenge Tourilta on yksi voitto  Kazakhstan Openista vuodelta 2017. 

Pulkkanen aloitti golfin vuonna 1999 seuraten isoveljensä jalanjälkiä. Hänen muutkin perheenjäsenensä, eli isä, äiti ja isosisko, pelaavat golfia. Lajin toi Pulkkasten perheelle tutuksi Pulkkasen isoäiti. Pulkkasen tavaramerkki on olkihattu, ja hän viittautuu aihetunnisteella #hattutapio.

## Lähteet
Koripallon miesten SM-sarjakausi 1954

**Koripallon miesten SM-sarjakausi 1954** oli 14. kausi, jolloin pelattiin miesten koripallon Suomen mestaruudesta. Hallitsevana mestarin kauteen lähti Pantterit, joka kauden päätteeksi voitti seitsemännen perättäisen Suomen mestaruutensa. Panttereiden pistemenetykset tulivat 4, huhtikuuta, jolloin Kipo yllätti sen 70-54 ja 1. joulukuuta jolloin Työväen Maila-Pojat voitti 70-64. Lisäksi joukkue pelasi 62-62 -tasapelin HU -41:n kanssa 17. marraskuuta. Mestaruus varmistui ennen viimeistä sarjakierrosta, kun Pantterit 8. joulukuuta kukisti Sörnäisten NMKY:n 70-59. Sörnäinen voitti päätöskierroksella 12. joulukuuta Karhun Pojat 88-76 ja vei hopeamitalit ennen TMP:tä.

## Tulokset
### Sarjataulukko
**''Lyhenteet:** # = Sijoitus runkosarjassa, O = Pelatut ottelut, V = Voitot, T = Tasapelit H = Häviöt, P+ = Tehdyt pisteet , P- = Päästetyt pisteet , P = Pisteet''

## Lähteet
* Juhani Pihlaja: Palloilun SM-kilpailut ()
* TUL:n toimintakertomus 1954 

### Viitteet
Mississauga IceDogs

**Mississauga IceDogs** oli kanadalainen jääkiekkoseura, joka pelasi vuosina 1998–2007 OHL-junioriliigassa. Joukkue oli kotoisin Mississaugasta.

IceDogs siirtyi Mississaugasta St. Catharinesiin, kun liikemies Bill Burke osti seuran Eugene Melnykiltä, Ottawa Senatorsin omistajalta. Melnyk halusi päästä eroon juniorijoukkueesta ja Burke osti sen keväällä 2007 saatuaan St. Catharinesin kaupunginvaltuustolta luvan kaupungin urheiluhallin käyttöön. Seuran uudeksi nimeksi tuli Niagara IceDogs.
Hirvenputket

**Hirvenputket** (*Seseli*) on sarjakukkaisiin (*Apiaceae*) kuuluva ruohovartinen kasvisuku. Siihen kuuluu lähes sata lajia. Ne ovat monivuotisia, kaljuja tai karvaisia kasveja, joilla on pystyasentoinen, uurrepintainen varsi. Lehdet ovat kaksi- tai kolmekertaa parilehdykkäisiä. Kukat ovat valkoiset tai punertavat.

Suvun nimeä *Seseli* käytti jo Aristoteles Antiikin Kreikassa.

## Lajeja
Pohjoismaissa suvun lajeista on tavattu vain kahta:
* niittyhirvenputki eli hirvenputki (*Seseli libanotis*)
* vuorihirvenputki (*Seseli montanum*)

Muualla kasvavia lajeja:
* hoikkahirvenputki (*Seseli annuum*)
* arohirvenputki (*Seseli campestre*)
* sahahirvenputki (*Seseli krylovii*)
* tyrskyhirvenputki (*Seseli webbii*)

## Lähteet
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
*Finto: Kassu – Kasvien suomenkieliset nimet: Hirvenputket (''Seseli'')
*Suomen Lajitietokeskus: Hirvenputket – ''Seseli''
*ITIS: ''Seseli'' 
*United States Department of Agriculture (USDA): ''Seseli'' 
*Flora of China: ''Seseli''
Bob Anderson

**Bob Anderson** voi tarkoittaa ainakin seuraavia henkilöitä:

* Bob Anderson, brittiläinen moottoriurheilija
* Bob Anderson, brittiläinen miekkailija ja näyttelijä
* Bob Anderson, *[[Simpsonit]]*-sarjassa työskennellyt animaatio-ohjaaja.

## Katso myös
* Robert Anderson
Koripallon miesten SM-sarjakausi 1967–1968

**Koripallon miesten SM-sarjakausi 1967–1968** oli 28. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti Suomen mestaruuden.

## Runkosarja

Hongan joukkue: Jyrki Immonen, Lars Karell, Seppo Kuusela, Kari Lahti, Uolevi Manninen, Matti Nenonen, Jorma Pilkevaara, Kari Rönnholm, Pertti Tuomarla, Erkki Turunen, Jouko Soveri, Mauno Pennanen.

## Lähteet
* Fokus Urheilu 2

### Viitteet
Hazmat Modine

**Hazmat Modine** on yhdysvaltalainen kahdeksanhenkinen maailmanmusiikkiyhtye. New Yorkia kotipaikkanaan pitävän yhtyeen perustaja on myös kuvataiteilijana ansioitunut Wade Schuman. Hazmat Modinen ensilevy *[[Bahamut]]* julkaistiin vuonna 2007 ja seuraava, *[[Cicada]]*, vuonna 2011. Yhdysvalloissa levyn julkaisi Barbès Records, Euroopassa JARO. 

## Musiikki

Ryhmän musiikki perustuu pohjoisamerikkalaisen musiikin traditioon; bluesiin, swingiin, jazziin, klezmeriin ja rhythm and bluesiin, mutta on saanut voimakkaasti vaikutteita myös kauempaa, jamaikalaisista,  afrikkalaisista, havaijilaisista ja Lähi-idän musiikkityyleistä. Yhtyeen levyillä ovat vierailleet kurkkulauluyhtye Hun-Huur-Tu, Kronos Quartet ja beniniläinen puhallinorkesteri Gangbe Brass Band.

## Yhtyeen jäsenet

* Wade Schuman — laulu, huuliharppu, kitara 
* Erik Della Penna — laulu, banjo, kitara 
* Joseph Daley — tuuba, sousafoni
* Pamela Fleming — trumpetti, käyrätorvi
* Steve Elson — baritonisaksofoni, tenorisaksofoni, klarinetti, huilu
* Reut Regev — pasuuna
* Patrick Simard — rummut
* Daisy Castro — viulu

## Lähteet

## Levyarviointeja

* Gunder Wåhlberg: ''Hazmat Modine – Bahamut'' . Lira.se 2011 
* Bengt Edqvist: ''Hazmat Modine – Cicada'' . Lira.se 2011 
* Robin Denselow: ''Hazmat Modine: Cicada – review'' . The Guardian 2011
Seleniitti (mineraali)

**Seleniitti** on yksi neljästä luonnossa esiintyvästä kipsin (CaSO4 · 2 H2O) kiteisestä muunnoksesta. Nimitys on peräisin kreikan kielen Kuuta tarkoittavasta sanasta (σελήνη), eikä viittaa seleeniatomien tai sen yhdisteiden läsnäoloon kidejärjestelmässä. Ulkomuodoltaan seleniitti on usein väritöntä ja läpinäkyvää.

## Muita kipsin esiintymismuotoja
* Alabasteri
* Kuitukipsi
* Hiekkaruusu

## Lähteet

## Aiheesta muualla

* Mindat: Selenite
Koripallon miesten SM-sarjakausi 1968–1969

**Koripallon miesten SM-sarjakausi 1968–1969** oli 29. kausi, jolloin pelattiin miesten koripallon Suomen mestaruudesta. Kauden päätteeksi Tapion Honka voitti toisen peräkkäisen Suomen mestaruuden.

## Runkosarja

Hongan joukkue: Uolevi Manninen, Kari Lahti, Erkki Turunen, Kari Rönnholm, Jussi Keto, Lars Karell, Jorma Pilkevaara, Pertti Tuomarla, Jyrki Immonen, Mauno Pennanen, Matti Nenonen, Seppo Kuusela, Jaakko Stillman.

## Lähteet
* Fokus Urheilu 2

### Viitteet
Siporanpöllönen

**Siporanpöllönen** (*Otus mentawi*) on pöllöihin kuuluva lintu. Se on kotoperäinen Indonesiassa Länsi-Sumatran rannikolla olevilla Mentawaisaarilla, jossa sitä tavataan muutamalla saarella, ja populaation arvioidaan alustavien selvitysten mukaan olevan aika pieni.

Sen elinpiiriä ovat subtrooppiset ja trooppiset kosteat alavat metsät, kaadetut metsät ja kylien ympäristöt.

## Lähteet

## Aiheesta muualla
*
Gerald Lloyd-Verney

**Gerald Lloyd-Verney** (10. heinäkuuta 1900 – 3. huhtikuuta 1957) oli brittiarmeijan upseeri toisessa maailmansodassa ja yleni ennen kuolemaansa kenraalimajuriksi. Hän komensi 7. panssaridivisioonaa toisessa maailmansodassa.

## Ura
Lloyd-Verney opiskeli Eton Collegessa. Hän liittyi 1919 grenadierkaartiin. Hän siirtyi 1928 Etelä-Australian kuvernöörin sotilasneuvonantajaksi. Hänet siirrettiin 1939 irlantilaiskaartiin. Hän oli toisen maailmansodan alun opettajana esikuntakoulussa Camberleyssä ennen kuin hänet siirrettiin irlantilaiskaartin 2. pataljoonan, joka vastaanotti juuri panssarikalustoa, komentaja 1940. 

Lloyd-Vernon nimitettiin 1942 32. kaartinprikaatin komentajaksi ja edelleen 6. kaartin panssariprikaatin komentajaksi tammikuussa 1943. Hänet määrättiin 7. panssaridivisioonan komentavaksi kenraaliksi elokuussa 1944, kun Bernard Montgomery oli häntä esittänyt tehtävään. Hän oli 1. kaartinprikaatin komentajana Italiassa ja Itävallassa 1944–1945, ja hänet siirrettiin tehtävästä Wienin komendantiksi. Hän oli vielä 56. panssaridivisioonan komentajana vuodesta 1946 aina eläkkeelle siirtymiseensä saakka vuoteen 1948.

## Perhe
Gerald Lloyd-Vernon avioitui vuonna 1926 Bicesterin paronin Vivian Smithin tyttären Joyce Sybil Vivian Smithin kanssa. Pariskunnalle syntyi poika ja tytär.

## Kirjallinen tuotanto
*
Pääte (macOS)

**Pääte** ()  on pääte-emulaattori, joka sisältyy macOS:ään. Se antaa käyttäjän kommunikoida tietokoneen kanssa komentoliittymän kautta. Päätteessä on käytössä myös välilehdet ja esimerkiksi sen fontteja ja värejä voi muokata.

Käyttöjärjestelmän oletuskuori, jota myös pääte-ohjelma oletuksena tarjoaa käyttäjälle, on macOS Catalinassa ja sen jälkeen julkaistuissa versioissa Zsh. Aikaisemmin oletuksena oli Bash. Vaihdon syyksi on arveltu Bashin uusien versioiden GPLv3-lisensoinnin tuomia rajoituksia.
 
## Lähteet

## Kirjallisuutta
*
Rolando Villazón

**Emilio Rolando Villazón Mauleón** (s. 22. helmikuuta 1972 Ciudad de México, Meksiko) on meksikolais-ranskalainen tenori. Hän osallistui 1999 Placido Domingon isännöimään suureen Operalia-kilpailuun, jossa hän oli yksi voittajista. Hän on levyttänyt muun muassa albumin *Duets* Anna Netrebkon kanssa. 

Villazónin laulajankyvyt havaitsi naapuri kun hän oli 12-vuotias ja lauleli suihkussa. Naapuri kehotti häntä laulutunneille. Hän työskentelee Lyonin oopperassa ohjaajana.

Villazón levyttänyt 13 levyä ja toiminut yhteistyössä muun muassa Patrizia Ciofin ja Topi Lehtipuun kanssa äänitettäessä Claudio Monteverdin *Il Combattimento di Tancredi e Clorindaa*, jonka johti Emmanuelle Haïm.  

Elokuussa 2005 hän esitti "Alfredon" roolin Verdin *[[La Traviata]]* Salzburgin musiikkijuhlilla johtajana Carlo Rizzi ja ohjaajana Willy Decker. Hän esiintyi yhdessä Anna Netrebkon kanssa, jonka roolina oli "Violetta Valéry". He ovat esiintyneet yhdessä usein, muun muassa videonauhoituksessa Donizettin *[[Elisir d'amore]]sta*.

Villazón vaihtoi 2007 levy-yhtiötä ja teki pitkän sopimuksen Deutsche Grammophonin kanssa. Sairastelun vuoksi hän joutui perumaan esiintymisiä. vuosina 2007-2010 ja piti jopa vuoden tauon. Ongelmien syyksi paljastui kysta, joka leikattiin 2009. Jotkut kriitikot ovat arvioineet, että leikkaus on yksipuolistanut Villazónin sointikirjoa.

Villazón esiintyy Helsingin Musiikkitalossa tammikuussa 2011 ohjelmalla, jossa on paljon Mozartia. Hän ei aiemmin, ennen kurkkuleikkaustaan, ole esittänyt erityisemmin Mozartia, koska ”en oikein osannut antaa Mozartille mitä hän vaatii”. Konsertissa hän ei kuitenkaan ollut parhaimmillaan. Vilustuminen haittasi ääntä. Kriitikko Vesa Sirén totesi myös, että Lohjan kaupunginorkesteri ei ollut saanut riittävästi harjoitusta.

Villazón muutti perheineen Operalia-kilpailun jälkeen Pariisiin.
## Diskografia
* *Romeo y Julieta* cd, 2002 
* *Der Fliegende Holländer* cd, 2002 
* *Berlioz: La Révolution Grecque* cd, 2004 
* *Italian Opera Arias* cd, 2004 
* *Gounod & Massenet Arias* cd, 2005 
* *Tristan und Isolde* cd:eitä ja dvd, 2005 
* *Don Carlo* 2 dvds, 2005 , Opus Arte
* *La Traviata* cd, 2005 
* *Merry Christmas* (soundtrack) cd, 2005 
* *Opera Recital* cd ja dvd, 2006 
* *La Traviata* dvd ja 2-dvd
* *La Bohème* dvd, 2006 , Bregenzer Festspiele 2002, ORF + Capriccio
* *Monteverdi: Il Combattimento* cd ja dvd, 2006  
* *Donizetti: L'elisir d'amore* dvd, 2006  
* *The Berlin Concert: Live from the Waldbühne* dvd, 2006  
* *Gitano* cd ja dvd, 2007  
* *Duets* tillsammans med Anna Netrebko cd ja dvd, 2007 
* *Viva Villazón* cd, 2007 
* *La Traviata* Renée Flemingin kanssa dvd, 2007 
* *Manon* dvd, 2007 

## Lähteet

## Aiheesta muualla
* Rolando Villazónin sivusto